Ekspertë të Kushtetutës: Djegia e Kuranit, formë e ushtrimit të lirisë së shprehjes
Kjo liri, thonë ata, garanton edhe të drejtën e besimit për çdo grup fetar
Gjatë gjithë historisë së tyre, amerikanët i kanë zgjeruar vazhdimisht hapësirat e lirisë së të shprehurit. Ata kanë djegur flamurin kombëtar, kanë shprehur hapur urrejtje racore dhe kanë ushqyer publikisht përçarje fetare dhe etnike. Të gjitha këto forma të shprehjes mbrohen nga Amendamenti i Parë i Kushtetutës amerikane, i cili garanton lirinë e fjalës në Shtetet e Bashkuara, për sa kohë që ajo nuk nxit veprime të paligjshme nga popullata. Ira Lupu është profesor i së drejtës në Universitetin George Washington: Profesor Lupu thotë se ka shumë arsye përse akte që në dukje janë të urryera, lejohen dhe konsiderohen të ligjshme. Nëse shtypet shprehja e tyre, thonë disa, lëvizja që i ushqen ato mund të bëhet më e fortë në mënyrë klandestine. Një tjetër argument është se ekspozimi i këtyre forcave në publik i dobëson këto lëvizje. thotë Charles Haynes, studiues pranë Qendrës për Amendamentin e Parë në Uashington. Ai shkruan gjerësisht për lirinë e besimit dhe thotë se Amerika është ndoshta vendi me tolerancën më të madhe fetare në botë: Liria e plotë e besimit dhe fjalës, thonë studiuesit, nënkupton në linja të përgjithshme se argumentet që ne mbështesim, do të neutralizojnë argumentet që nuk na pëlqejnë. Në aktivitete publike në të gjithë vendin, shumë amerikanë po shfrytëzojnë lirinë e fjalës pikërisht për këtë qëllim.